CELEX: C2007/235/23
Language: el
Date: 2007-10-06 00:00:00
Title: Υπόθεση T-273/07: Προσφυγή της 16ης Ιουλίου 2007 — Torres κατά ΓΕΕΑ — Vinícola de Tomelloso (TORREGAZATE)

6.10.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 235/13
            
         Προσφυγή της 16ης Ιουλίου 2007 — Torres κατά ΓΕΕΑ — Vinícola de Tomelloso (TORREGAZATE)
   (Υπόθεση T-273/07)
   (2007/C 235/23)
   Γλώσσα του δικογράφου της προσφυγής: η ισπανική
   Διάδικοι
   
      Προσφεύγουσα: Miguel Torres, SA (Βαρκελώνη, Ισπανία) (εκπρόσωποι: E. Armijo Chávarri, M. Baz de San Ceferino και A. Castán Pérez-Gómez, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Vinícola de Tomelloso, S.C.L.
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δευτέρου τμήματος προσφυγών του ΓΕΕΑ της 2ας Μαΐου 2007 στην υπόθεση R 610/2006-2 και να καταδικάσει το Γραφείο στα δικαστικά έξοδα.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Vinícola de Tomelloso, SCL.
   
      Σήμα προς καταχώριση: Λεκτικό σήμα «TORREGAZATE» (αίτηση καταχωρίσεως υπ' αριθ. 3.134.665) για προϊόντα της κλάσεως 33 (οίνοι, αλκοολούχα ποτά και ηδύποτα).
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα.
   
      Αντιταχθέν δικαίωμα επί σήματος ή σημείου: Διάφορα εθνικά λεκτικά σήματα «TORRES», για προϊόντα της κλάσεως 33, καθώς και άλλα κοινοτικά, διεθνή ή εθνικά, λεκτικά και εικονιστικά, σήματα που αποτελούνται από ή περιλαμβάνουν τον όρο «TORRES» και καλύπτουν τα ίδια προϊόντα.
   
      Απόφαση του τμήματος ανακοπών: Απόρριψη της ανακοπής.
   
      Απόφαση του τμήματος προσφυγών: Απόρριψη της προσφυγής.
   
      Λόγοι ακυρώσεως: Εσφαλμένη εφαρμογή του άρθρου 8, παράγραφος 1, στοιχείο β', του κανονισμού (ΕΚ) 40/94 για το κοινοτικό σήμα.